Metrobeampte dreig glo om man te skiet | Maroela Media
Metrobeampte dreig glo om man te skiet
In die video dreig die metropolisiebeampte dat hy die man gaan skiet (Foto: Skermskoot)
'n Video waar 'n gewapende lid van die Ekurhuleni-metropolisie (EMPD) 'n man dreig dat hy hom op kort afstand gaan skiet, word wyd op sosiale media versprei.
In die video kan gesien word hoe 'n hele aantal EMPD-beamptes in 'n rusie met die man betrokke is en hy op die grond vasgedruk word, terwyl 'n ander beampte 'n geweer op die man rig. In die agtergrond vra 'n persoon vir die beampte of hy die man op kort afstand wil skiet en die gewapende beampte antwoord dan "ja".
Die ander beamptes het duidelik nie 'n probleem daarmee dat hulle afgeneem word nie, en sê herhaaldelik "neem 'n video, dit is goed".
Kobeli Mokheseng, woordvoerder van die EMPD, het gesê die voorval het Woensdag in Springs, Gauteng, plaasgevind. Hy het egter gesê dit is 'n sensitiewe saak en dat hy nie verder daaroor kan kommentaar lewer nie.
"Die saak is in die hande van die polisie asook die betrokke landdroshof. Die EMPD se departement vir integriteit en standaarde sal intern ondersoek instel," het Mokheseng gesê.
Brig. Mathapelo Peters, polisiewoordvoerder, het bevestig die man in die video is saam met nog 'n man deur die metropolisiebeamptes in hegtenis geneem. Hulle het Donderdag in die Springs-landdroshof verskyn op aanklagtes van verset teen inhegtenisneming, crimen injuria en intimidasie.
Peters kon nie bevestig wat tot die aanklagtes en inhegtenisnemings gelei het nie. Dit is aanvanklik beweer dat die lid van die publiek in die verkeerde rigting in 'n straat gery het. Daar is toe egter gesê dit was een van die EMPD-beamptes wat in die verkeerde rigting gery het en dat die lid van die publiek hom daaroor aangevat het.
Phaladi Mooko, burgemeesterskomiteelid vir gemeenskapsveiligheid in die Ekurhuleni-metro, het Donderdagoggend in 'n onderhoud met Jacaranda FM gesê dat daar nog nie sekerheid is oor wie in die verkeerde rigting in die straat gery het nie.
Mmoko sê die voorval sal noukeurig ondersoek word om presies te bepaal wat gebeur het.
"Hierdie tipe van konfrontasie sou nie sommer sonder 'n rede gebeur het nie. Die situasie lyk verkeerd. Ek sal later meer volledige besonderhede oor die voorval hê, maar vir nou veroordeel ons dié vorm van geweld," het Mmoko aan Jacaranda gesê.
Ekurhuleni-metropolisie EMPD Gauteng In die nuus Springs
Vandekeere skuldig bevind aan moord op Chantelle Barnard
Dis mos weer 'n blanke persoon en hulle opmerkings is totaal onvanpas en dit nogals op kort afstand. Jy hoef nie iemand te dreig met daai wapen vir ry in die verkeerde rigting nie! Ek dink nie eers hul moet wapen besit nie, want hulle kry ook nie die regte opleiding nie
Mmmm. Kom ons kyk hoe speel die uit situasie uit in vergelyking met die Clicks-tannie situasie.
Nie in 1994 en ook nie nou nie hier sal nooit vrede en harmonie wees nie
Verset teen arrestasie. Wil ook nie leer nie. Laat hulle jou vat en inboek sonder struweling. Verduidelik jou storie in die hof en dagvaar hulle later as hulle verkeerd opgetree het.
Jy moet ingeteken wees om te stem5-27Jy moet ingeteken wees om te stem
Daar is geen rede dat die polisie lid 'n vuurwapen op enige persoon kan rig wat nie gewapen of 'n gevaar was nie. Die persoon moet die polisie beampte aankla vir roekelose hantering van 'n vuurwapen sonder opset en die rig van 'n vuurwapen. Hy het 'n grootwaan mentaliteit wat by baie onopgevoede polisie lede deesdae te bespeur is.